**บทความนี้มีอักษรพม่า** หากอุปกรณ์ของคุณไม่สามารถเรนเดอร์อักษรนี้ได้ คุณอาจเห็นเครื่องหมายคำถาม, อักษรพิเศษ, กล่อง หรือสัญลักษณ์อื่น ๆ แทนที่อักษรพม่า

**ตราแผ่นดินของสาธารณรัฐแห่งสหภาพพม่า** (พม่า: ပြည်ထောင်စုသမ္မတမြန်မာနိုင်ငံတော်အထိမ်းအမှတ်တံဆိပ်) เป็นเครื่องหมายราชการของรัฐบาลสาธารณรัฐแห่งสหภาพพม่า ใช้ประทับในเอกสารของทางราชการทุกชนิด รวมถึงการตีพิมพ์ในเอกสารสำหรับเผยแพร่ แบบตราดังที่ปรากฏในปัจจุบันเป็นลักษณะตามที่ปรากฏในหมวดที่ 8 ของรัฐธรรมนูญสาธารณรัฐแห่งสหภาพพม่า ซึ่งได้รับการรับรองด้วยการลงประชามติในปี พ.ศ. 2551

ลักษณะ
------

ลักษณะของดวงตราประกอบด้วยรูปสิงห์แบบศิลปะพม่าหรือชินเต (ခြင်္သေ့, chinthe) จำนวน 2 ตน อยู่ในท่านั่งรักษาการณ์ หันหลังให้ซึ่งกันและกัน ที่กลางตรานั้นมีภาพของแผนที่ประเทศพม่ารองรับด้วยช่อใบมะกอกคู่ ล้อมรอบด้วยลวดลายบุปผชาติตามแบบศิลปะพม่า ที่บนสุดของดวงตราเป็นรูปดาวห้าแฉกดวงหนึ่ง รูปเหล่านี้รองรับด้วยม้วนแพรแถบจารึกนามเต็มของประเทศด้วยใจความว่า "ပြည်ထောင်စု သမ္မတ မြန်မာနိုင်ငံတော် "("สาธารณรัฐแห่งสหภาพพม่า")

ประวัติ
-------

นับตั้งแต่สมัยราชาธิปไตยเป็นต้นมา พม่าได้ใช้รูปนกยูงรำแพนเป็นเครื่องหมายประจำแผ่นดินมาโดยตลอด รูปดังกล่าวได้ปรากฏในเงินรูปีของพม่าและธงชาติพม่าในสมัยต่างๆ ทั้งในยุคราชวงศ์คองบอง สมัยภายใต้การปกครองของสหราชอาณาจักร ธงของรัฐบาลพม่าภายใต้การควบคุมของญี่ปุ่นในช่วงสงครามโลกครั้งที่ 2 และในสมัยเป็นเอกราช

หลังได้รับเอกราชจากสหราชอาณาจักรในปี พ.ศ. 2491 ประเทศพม่าได้ใช้รูปตราแผ่นดินอันมีลักษณะคล้ายกับดวงตราที่ปรากฏในปัจจุบัน สำหรับรายละเอียดที่แตกต่างกันประกอบด้วย แพรแถบชื่อประเทศจารึกข้อความว่า "ပြည်ထောင်စု သမတမြန်မာ နိုင်ငံတော်" ("สาธารณรัฐแห่งสหภาพพม่า") ตำแหน่งบนสุดของดวงตรานั้นมีรูปสิงห์นั่งหน้าตรงอยู่แทนที่รูปดาว ภาพแผนที่ประเทศพม่ากลางดวงตรานั้นบรรจุอยู่ในวงกลมอีกชั้นหนึ่ง ที่ขอบวงกลมนั้นจารึกคาถาพุทธภาษิตเป็นภาษาบาลี ซึ่งยกมาจากธัมมปทัฏฐกถา พุทธวัคควัณณนา คาถาที่ 194 ความว่า "สมคฺคานํ ตโป สุโข" ("သမဂ္ဂါနံ တပေါ သုခေါ") อันหมายถึง "ความเพียรของชนผู้พร้อมเพรียงกัน เป็นเหตุนำสุขมา"

ในสมัยการปกครองแบบสังคมนิยมของนายพลเน วิน รัฐธรรมนูญของพม่าฉบับ ค.ศ. 1974 (พ.ศ. 2517) ได้บัญญัติภาพตราแผ่นดินใหม่ให้มีลักษณะในเชิงสังคมนิยมมากขึ้น โดยมีการแก้รูปแผนที่ประเทศพม่าให้ซ้อนทับบนรูปล้อเฟืองล้อมรอบด้วยช่อรวงข้าวคู่ และเปลี่ยนรูปสิงห์นั่งที่อยู่บนสุดให้เป็นรูปดาวห้าแฉก ส่วนนามประเทศในแพรแถบล่างสุดได้เปลี่ยนเป็นข้อความ "ပြည်ထောင်စု ဆိုရှယ်လစ်သမ္မတ မြန်မာနိုင်ငံတော်" ("สาธารณรัฐสังคมนิยมพม่า") ข้อความดังกล่าวนี้เมื่อคณะทหารได้ทำรัฐประหารและตั้งสภาฟื้นฟูกฎหมายและระเบียบแห่งรัฐขึ้นในปี พ.ศ. 2531 ข้อความ "ဆိုရှယ်လစ်သမ္မတ" ซึ่งหมายถึง "สาธารณรัฐสังคมนิยม" จึงได้ถูกลบออกไป

* ตราแผ่นดินสมัยราชวงศ์โกนบอง (พ.ศ. 2395 - 2428)ตราแผ่นดินสมัยราชวงศ์โกนบอง (พ.ศ. 2395 - 2428)
* ตราแผ่นดินของบริติชพม่าตราแผ่นดินของบริติชพม่า
* ตราแผ่นดินของสหภาพพม่า (พ.ศ. 2491 - 2517)ตราแผ่นดินของสหภาพพม่า (พ.ศ. 2491 - 2517)
* ตราแผ่นดินของสาธารณรัฐสังคมนิยมพม่า (พ.ศ. 2517 - 2531)ตราแผ่นดินของสาธารณรัฐสังคมนิยมพม่า (พ.ศ. 2517 - 2531)
* ตราแผ่นดินของสหภาพพม่า (พ.ศ. 2531 - 2553)ตราแผ่นดินของสหภาพพม่า (พ.ศ. 2531 - 2553)

อ้างอิง
-------

1. ↑  Public Service Medal certificate awarded on 4 January 2011 is with old State Seal bearing cogwheel and paddy ears.
2. ↑  1974 Constitution of the Socialist Republic of the Union of Burma, Chapter XIV.

แหล่งข้อมูลอื่น
---------------

* รัฐธรรมนูญแห่งสาธารณรัฐสหภาพพม่า ค.ศ. 2008
* เว็บไซต์สถานเอกอัครรัฐทูตพม่าประจำประเทศญี่ปุ่น
* เว็บไซต์สถานเอกอัครรัฐทูตพม่าประจำประเทศบราซิล

| ตราแผ่นดินของประเทศและดินแดนในทวีปเอเชีย |
| --- |
| ประเทศ | 

|  |  |
| --- | --- |
| เอเชียเหนือ | รัสเซีย1 |
| เอเชียกลาง | คาซัคสถาน  **·**  คีร์กีซสถาน  **·**  เติร์กเมนิสถาน  **·**  ทาจิกิสถาน  **·**  อุซเบกิสถาน |
| เอเชียตะวันตกเฉียงใต้ | กาตาร์  **·**  คูเวต  **·**  จอร์เจีย1  **·**  จอร์แดน  **·**  ซาอุดีอาระเบีย  **·**  ซีเรีย  **·**  ไซปรัส2  **·**  ตุรกี1  **·**  บาห์เรน  **·**  ปาเลสไตน์  **·**  เยเมน  **·**  เลบานอน  **·**  สหรัฐอาหรับเอมิเรตส์  **·**  อาเซอร์ไบจาน1  **·**  อาร์มีเนีย2  **·**  อิรัก  **·**  อิสราเอล  **·**  อิหร่าน  **·**  อียิปต์4  **·**  โอมาน |
| เอเชียใต้ | เนปาล  **·**  บังกลาเทศ  **·**  ปากีสถาน  **·**  ภูฏาน  **·**  มัลดีฟส์  **·**  ศรีลังกา  **·**  อัฟกานิสถาน  **·**  อินเดีย |
| เอเชียตะวันออก | เกาหลีใต้  **·**  เกาหลีเหนือ  **·**  จีน  **·**  ญี่ปุ่น  **·**  มองโกเลีย |
| เอเชียตะวันออกเฉียงใต้ | กัมพูชา  **·**  ติมอร์-เลสเต3  **·**  ไทย  **·**  บรูไน  **·**  พม่า  **·**  ฟิลิปปินส์  **·**  มาเลเซีย  **·**  ลาว  **·**  เวียดนาม  **·**  สิงคโปร์  **·**  อินโดนีเซีย3 |

 |
| ดินแดน | ฮ่องกง (จีน)  **·**  ชัมมูและกัษมีระ (อินเดีย/ปากีสถาน/จีน)  **·**  เคอร์ดิสถาน (อิรัก)  **·**  มาเก๊า (จีน)  **·**  สาธารณรัฐนากอร์โน-คาราบัค1 (อาเซอร์ไบจาน)  **·** ไต้หวัน (จีน/รัฐบาลไต้หวัน)  **·**  สาธารณรัฐตุรกีแห่งไซปรัสเหนือ1 (ไซปรัส) |
| (1) อาจจัดให้อยู่ในทวีปยุโรป; (2) อยู่ในทวีปเอเชีย แต่มีความสัมพันธ์ทางการเมืองสังคมกับทวีปยุโรป; (3) อาจจัดพื้นที่บางส่วน/ทั้งหมดให้อยู่ในเขตโอเชียเนีย; (4) พื้นที่ส่วนใหญ่อยู่ในทวีปแอฟริกา |